:*இந்த அழைப்பை ஏற்கவேண்டும் எனக் கருதுகிறேன். நல்கை தரும் நிறுவனத்தின் குறைந்தபட்ச எதிர்பார்ப்பை நிறைவேற்றுவதோடு, தமிழ் விக்கிப்பீடியாவின் நீண்ட காலத்திற்கான தேவைகளைப் பெற்றுக்கொள்ளும் வகையிலும் நமது திட்டமிடலைச் செய்யவேண்டும் என நினைக்கிறேன். நீண்ட காலத்திற்கான தேவை என இங்கு குறிப்பிடப்படுவது - அவ்வப்போது பங்களித்துவரும் பயனர்களை ஊக்குவித்து உதவிகளை வழங்குதல், புதிய பயனர்களைக் கொண்டுவருதல், ஏற்கனவே பங்களித்தோரை மீண்டும் கொண்டுவருதல் ஆகியனவாகும். தற்போது முனைப்பாக பங்களித்து வருவோரின் எண்ணிக்கை 10-15 ஆகும். அவ்வப்போது பங்களித்து வருபவர்களின் எண்ணிக்கை 5-10 ஆகும். சிறந்த கட்டமைப்பைக் கொண்டுள்ள தமிழ் விக்கிப்பீடியா தளத்தில் செய்யவேண்டியவை ஏராளமாக உள்ளன; செயல்படுத்தப்பட வேண்டிய திட்டங்கள் பல இருந்தாலும், அவற்றில் பணியாற்ற போதிய மனித வளம் இல்லை. தற்போது முனைப்பாக பங்களித்து வருவோரில், 80 விழுக்காட்டினர் 50 +/-5 எனும் வயது எல்லைக்குள் இருப்போர் அல்லது அதற்கு மேற்பட்டோர் ஆவர். 20 விழுக்காட்டினர் 30-40 எனும் வயது எல்லைக்குள் உள்ளனர். 20-30 எனும் வயது எல்லைக்குள் இருப்போர் எவரும் இல்லை என்பது என் கணிப்பு ஆகும். தமிழ் விக்கிப்பீடியாவின் நீடிப்புத்திறனுக்கு (sustainability) 20-40 எனும் வயது எல்லைக்குள் இருப்போரை அதிகளவில் இங்கு கொண்டுவர வேண்டும் என்பது எனது எண்ணங்களின் கருப்பொருள் ஆகும்.
:*இந்தத் திட்டத்தில் நம்மை ஈடுபடுத்திக் கொள்ளும்போது, 2025 ஆம் ஆண்டிற்கென ஏற்கனவே திட்டமிடப்பட்டவை பாதிக்கப்படலாம். எனினும் இத்தகைய இணைவாக்கத்தின் பொருட்டு, அந்த மேம்பாட்டுப் பணிகளில் மாற்றங்களை செய்துகொள்ள இயலும். கூகுள் தமிழாக்கக் கட்டுரைகளைச் செம்மைப்படுத்துதல் என்பது செய்துமுடிக்க வேண்டிய முக்கியமான ஒன்று என்பதாலும், கடினமான பணி என்பதாலும் அதனை 2025 ஆம் ஆண்டிலும் தொடர்ந்து செய்யவேண்டும் என கேட்டுக்கொள்கிறேன்.
:*பல்வேறு மேம்பாட்டுப் பணிகளை செய்துவரும் சூழலிலும், 01-டிசம்பர்-2023 முதல் 30-நவம்பர்-2024 எனும் காலகட்டத்தில் 9,189 புதிய கட்டுரைகள் உருவாக்கப்பட்டுள்ளன. தொடர்ந்து புதிய கட்டுரைகளை எழுதிவரும் பயனர்களுக்கு உளமார்ந்த நன்றிகளை தெரிவித்துக்கொள்கிறேன். எனவே 5,000 புதிய கட்டுரைகளை எழுத இயலும் என்றே கருதுகிறேன். கூகுள் தரும் தலைப்புகளில் கட்டுரைகளை எழுதச் சொல்வது பயனர்களுக்கு அழுத்தத்தைத் தரும் / வற்புறுத்தல் போன்று தோற்றமளிக்கும் எனும் எண்ணம் தோன்றினால்... இலக்கை 3,000 அல்லது 4,000 என முடிவு செய்யலாம். அவற்றுள் 1,000 கட்டுரைகளை புதிய பயனர்கள் மூலம் பெறும் வகையில் திட்டமிடலாம்.
:*ஒவ்வொரு நிகழ்விலும் 30 பேர் பங்குகொள்ளும் வகையில் 4 பயிலரங்கம்/பயிற்சிப் பட்டறைகளை நடத்துவதன் மூலமாக 120 பயனர்களை உருவாக்கலாம். அவர்களில், 100 பயனர்களை 10 கட்டுரைகளை எழுதவைப்பதன் மூலமாக 1,000 கட்டுரைகளை பெறலாம். முதலாவது ஆண்டின் இறுதியில் 12 பேர் தொடர்பங்களிப்பாளர்களாக செயல்பட ஆரம்பித்துவிட்டால் 'பெரிய வெற்றி' எனக் கருதுகிறேன்.
::- மா. செல்வசிவகுருநாதன் (பேச்சு) 04:10, 1 திசம்பர் 2024 (UTC)  
:: ஏற்கலாம். தயக்கம் வேண்டாம். தற்பொழுது பங்களித்து வரும் பயனர்கள் சற்று கூடுதலாக உழைத்தால் கூட கூகுள் எதிர்ப்பார்க்கும் அந்த 5000 கட்டுரைகளை நாம் உருவாக்கிவிட முடியும். இயல்பான முன்னேற்றம் பாதிக்கப்படாது.
: cis, google, tamil wikipedia இணைந்து வழங்கும் ஓராண்டு பயிற்சித் திட்டம் என்ற ஒரு திட்டத்தை முன்னெடுத்தால் மாணவர்களின் பங்கேற்பு கிடைக்கும் என நினைக்கிறேன். சான்றிதழில் cis கையெழுத்திட சம்மதித்திருக்கிறார்கள். ஒரிசாவில் என்னிடம் இந்த உறுதிமொழியை அளித்தார்கள். google கையெழுத்தும் wikimedia foundation கையெழுத்தும் வாங்க முடிந்தால் நாம் அளிக்கும் சான்றிதழ் சற்று பயனுள்ளதாக மாறவும் வாய்ப்பு ஏற்படும். 25 மாணவர்கள், ஓருவருக்கு 200 கட்டுரைகள் சாத்தியம். மாணவர்களை சமுக வலைதளங்கள் மூலமாக அழைக்கலாம். அல்லது ஒரு சில கல்லூரிகளை அணுகி கோரலாம். அல்லது தற்பொழுது பங்களித்து வரும் தீவிர பங்களிப்பாளர்கள் அவர்கள் சார்ந்த நகரத்தில் இருக்கும் கல்லூரிகளை தொடர்பு கொண்டும் மாணவர்களைத் தேர்ந்தெடுக்கலாம். --கி.மூர்த்தி (பேச்சு) 05:28, 1 திசம்பர் 2024 (UTC)  
இன்று (ஞாயிறு) நடந்த மாதாந்திர தமிழ் விக்கிப்பீடியர் கூகுள் மீட் கூட்டத்தில் கலந்து கொண்டு கூகுள் முன்மொழிந்துள்ள திட்டம் குறித்து என் கருத்துகளை விரிவாகப் பதிவு செய்திருந்தேன். அதைக் கூடிய விரைவில் தொகுத்து எழுத முனைகிறேன்.  
சுருக்கமாக:  
கூகுள் மட்டுமல்ல, எந்த ஒரு பெரிய, பயன் நல்கக்கூடிய நிறுவனமும் கூட்டுறவுக்குக் கை கொடுக்கும்போது நாமும் உறவுக்குக் கை கொடுப்பதே நீண்ட கால நோக்கில் நல்லது. கூகுளுடன் ஏற்கனவே வேங்கைத் திட்டம் போன்றவற்றில் இணைந்து செயற்பட்டு நல்ல பலன்களைப் பெற்றுள்ளோம். அந்த வகையில் இப்போது கூகுள் முன்வைத்துள்ள கூட்டுறவு அழைப்புக்கு நல்லண்ண அடிப்படையில் கருத்தளவில் ஏற்கலாம்.  
எனினும், செயற்பாட்டு அளவில் வரும்போது கூகுள் முன்வைத்துள்ள ஆண்டு முழுவதுமான செயற்பாடுகள், 5000 கட்டுரை இலக்கு, அதற்கு 6.75 இந்திய ரூபாய் அளவில் மட்டுமே நிதியுதவி என்பவற்றை மாற்றி வரையறுத்துப் பரிந்துரைக்க வேண்டும். இந்த மாற்றங்களைத் தமிழ் விக்கிப்பீடியா உரையாடி ஒரு மனதாக முடிவு செய்ய வேண்டும். தமிழ் விக்கிப்பீடியா வளர்ச்சி தொடர்பாக இதுவரை நாம் பெற்றுள்ள படிப்பினைகள்அடிப்படையில் புதிய, ஒருங்கிணைந்த செயற்பாடுகள், திட்டங்கள் அவற்றை நிறைவேற்ற இன்னும் 5 மடங்கு கூடுதல் நிதியாவது (இந்திய ரூ. 30 இலட்சம் அளவில்) தேவைப்படும் என்பது என் தனிப்பட்ட கருத்து. விக்கிமீடியா அறக்கட்டளை வழங்கும் நல்கைகளுக்கு ஆண்டுத் திட்டங்களுடன் விண்ணப்பிப்போர் இதைவிட அதிக நிதியைப் பெற்று குறைவான இலக்குகளையே முன்வைக்கின்றனர் என்பதையும் கவனிக்க வேண்டும். ஆக, தமிழ் விக்கிமீடியா திட்டங்களுக்கு நல்கையோ பணமோ பெறுவது சிக்கலான ஒன்று அன்று. அதனால், கூகுள் போன்ற அமைப்புகளின் பங்கேற்பு என்பது விக்கிமீடியா அறக்கட்டளையால் வழமையாகச் செய்ய முடியாத ஒன்றாகவும் இருத்தல் நலம். கூகுளுக்கு இத்திட்டத்தை நிறைவேற்றுவதன் மூலம் வணிகநலன் உண்டு என்பதையும் கருத்தில் கொண்டு அவர்கள் இது போன்ற திட்டங்களுக்கு ஒதுக்கும் வளங்கள் அமைதல் வேண்டும். கூகுளிடம் நிதி போக Youtube ad credits, Wikipedia Library access போல முனைப்பான பயனர்களுக்கு Google Gemini Access போன்றவற்றையும் கேட்டுப் பார்க்கலாம்.  
புதிய பயனர்களை ஈர்ப்பதுடன் ஏற்கனவே பல ஆண்டு காலமாக முனைப்பாகப் பங்களிப்பவர்களுக்கு அங்கீகாரம் அளிக்கும் வகையிலான திட்டங்கள் தேவை. இத்தகைய ஒரு ஏற்பாடே கூகுள் திட்டத்துக்கு மட்டுமல்ல, எந்த ஒரு திட்டத்துக்கும் உறுதுணையாக இருக்கும். இதைக் குறித்து விரைவில் விரிவாக எழுதுகிறேன்.  
இன்னும் பல பயனர்கள் ஒத்த கருத்துகளைப் பகிர்ந்தனர். அவர்கள் இயன்றால் தங்கள் கருத்துகளை இங்கு ஆலமரத்தடியிலும் பகிர வேண்டுகிறேன். நன்றி. --இரவி (பேச்சு) 20:23, 1 திசம்பர் 2024 (UTC)  
: -- <font face="Casteller" size="4">ஸ்ரீதர். ஞா</font> 💬உரையாடுக 08:39, 2 திசம்பர் 2024 (UTC)
: கூகுள் உடன் தமிழ் விக்கிப்பீடியா சமூகத்தின் உறவு புதியது அன்று. இதற்கு முன்னரும் நாம் இணைந்து பணி செய்துள்ளோம். ஏற்கனவே சிற்றளவுச்சோதனைத் திட்டம் (பைலட்) என்று சொல்லப்பட்ட project tiger, அதற்கு அடுத்த ஆண்டு அதன் தொடர்சியான project tiger 2.0 முதலியவற்றில் தமிழ்ச் சமூகம் மிகவும் உற்சாகத்தோடு செயல்பட்டு பங்களிப்பு செய்தோம். இரண்டு திட்டங்களிலும் முதல் இரண்டு இடங்களைப் பிடித்தோம். பிறகு கொரானா காலத்தில் பணிகள் தடைப்பட்டன. இதன் பிறகு சிற்றளவுச் சோதனைத் திட்டம் பெரிய அளவில் வரும் என்று நினைத்திருந்தேன். ஆனால் அதே சோதனையை இன்னும் தொடர்கிறார்கள். இந்தி சமூகத்தில் சென்ற ஆண்டு சோதனை செய்தார்கள் என்று கூறுகிறார்கள். ஆனால் தமிழ்ச் சமூகம் ஏற்கனவே கூகுளுடன் இரண்டு சோதனைகளையும் பெரும் முனைப்புடன் நமது பங்களிப்பு, அமைப்புத் திரன்களை நிறுபித்துள்ளது. அதனால் கூகுளிடன் சோதனைத் திட்டம் இல்லாமல் பெரிய திட்டமாகவே முன்வைக்கலாம். அதற்கு தமிழ் விக்கிச் சமூகம் தயாராக இருக்கிறது என்று கருதுகிறேன். மேலும் 6.75 இலட்சம் என்பது CIS இன் பிற செலவுகள் போக கிட்டத்தட்ட 5.5 இலட்சங்கள் தான் கிடைக்கும் என்பது எனது கணிப்பு. இந்தத் தொகைக்கான வேலைப்பழு மிக அதிகமாக முன் வைக்கப்படுகிறது. காலாண்டு இற்றைகள், போட்டிகள், பரப்புரைகள், 5000 கட்டுரைகள் இவையாவும் நமது வேலைப்பழுவை மிக அதிகமாக்குபவை (கிடைக்கும் நிதிக்கு பார்க்குப்பொழுது). மேலும் அவை பயன் தரக்கூடிதயதா என்றும் பார்க்க வேண்டும். இரவி கூறுவதை ஏற்கிறேன். மேலும் கட்டணம் உள்ள google meet அணுக்கம், indexing விழிகாட்டுதல் (நமது விக்சனரி சரியாக google index இல் வருவதில்லை) போன்றவற்றை முன் வைக்கலாம். மேலும் இரவி விரிவான கருத்தை இட்ட பின் தொடர்கிறேன். -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 10:00, 2 திசம்பர் 2024 (UTC)
:: : பெரும்பாலன பணிகள் நாம் மேற்கொண்டு வரும் பணி என்பதால் ஏற்கலாம். மேலும் நமது முந்தைய கலந்துரையாடல் அடிப்படையில் மூத்தப் பயனர்களின் திட்டங்களையும்/கருத்துக்களையும் இணைத்து (கட்டுரைகளின் எண்ணிக்கையினை குறைத்தல், பயனர்களின் பங்களிப்பினை ஊக்குவித்தல் உள்ளிட்ட திட்டங்களுடன், தொழில்நுட்ப பயிற்யினையும் இணைத்து) செயல்படுத்தலாம். --சத்திரத்தான் (பேச்சு) 13:08, 2 திசம்பர் 2024 (UTC)